Kapaciteti luftarak i forcave irakiane të sigurimit
Analistët paralajmërojnë se edhe pse forcat irakiane të sigurimit po arrijnë një nivel pjekurie, ato ende nuk janë të afta të marrin pë
Shumë analistë i konsiderojnë Basrën dhe lagjen Sadr si terreni ku forcat irakiane të sigurimit duhet të provojnë aftësitë e tyre, 5 vjet pas rrëzimit të Sadam Huseinit nga pushteti. Disa analistë argumentojnë se operacionet e sigurimit kanë nxjerrë në pah probleme që lidhen me mungesën e disiplinës dhe të përvojës si dhe përçarjet në radhët e tyre bazuar në klanet ndaj të cilëve ata janë besnikë. Eksperti i procesit të rindërtimit në shoqëritë e dala nga konflikti, Terens Kelli, thotë se nuk është e logjikshme të presësh që krijimi i forcave të sigurimit mund të arrihet brenda 5 vjetësh. Pjesa më e madhe e ekspertëve argumentojnë se përparimi i forcave irakiane ka qenë gradual, megjithëse tepër i ngadaltë. Analisti politik Michael O’Hanlon pranë institutit Brookings thotë se arsyeja për këtë është dështimi për ta realizuar këtë mision që në fillim: Shumë analistë thonë se korrupsioni në shkallë të gjerë dhe burokracia e thellë kanë qenë ndër pengesat për pajisjen e trupave me armët e duhura. Të tjerë thonë se përpjekjet e qeverisë irakiane për të luftuar korrupsionin kanë penguar shpenzimet ushtarake. Koloneli amerikan Gaj Cozentino, i cili tani punon për Institutin amerikan të Paqes, thotë se problemet janë shkaktuar pjesërisht nga gjendja e sigurisë në vend. Kolonel Cosentino ka shërbyer si Shef i Planifikimeve dhe Strategjisë për Komandën Shumë-Kombëshe për Sigurimin dhe Tranzicionin në Irak në periudhën 2006-2007. Bagdati po planifikon të inkuadrojë në forcat e sigurimit mijëra irakianë suni që u rekrutuan për të luftuar al-Kaidën në Irak. Kjo forcë kombëtare, thonë analistët, do të pasqyrojë larminë etnike të vendit dhe do të shërbejë për të zgjidhur në një farë mënyre problemet e përçarjeve në bazë të përkatësive etnike. Analisti ushtarak John Pike shpjegon: Megjithatë, analistët paralajmërojnë se edhe pse forcat irakiane të sigurimit po arrijnë një nivel pjekurie, ato ende nuk janë të afta të marrin përsipër sigurimin e brendshëm të vendit. Shumica e analistëve thonë se forcat irakiane kanë nevojë për 3 deri në 5 vjet për të vepruar në mënyrë të pavarur nga forcat e koalicionit të udhëhequr nga Shtetet e Bashkuara. Ka shenja shpresëdhënëse, thonë ata. Por këto forca duhet të ndjekin një trajektore graduale, duke rritur shkallë-shkallë rolin e tyre, ndërkohë që tkurret gradualisht roli amerikan. Megjithëse forcat irakiane të sigurimit kanë bërë përparim të konsiderueshëm, thonë analistët, ata kanë ende një rrugë të gjatë përpara. //ad//